“สุระ” ซีอีโอ COM7 ควัก 31 ล้าน ซื้อ CMO เพิ่ม 2% ขึ้นแท่นถือหุ้นใหญ่เบอร์ 3
“สุระ คณิตทวีกุล” ซีอีโอ COM7 ควักเงิน 31 ลบ. ซื้อหุ้น CMO เพิ่มอีก 2.24% หนุนถือเป็น 5.8% ขึ้นแท่นผู้ถือหุ้นรายใหญ่อันดับ 3
“สุระ” ซีอีโอ COM7 ควักเงิน 31 ล้าน ซื้อ CMO เพิ่ม 2.24% หนุนถือเป็น 5.8% ขึ้นแท่นผู้ถือรายใหญ่อันดับ 3
16 ม.ค. 2566

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับแบบรายงานการได้มาหุ้นของบริษัท ซีเอ็มโอ จำกัด (มหาชน) หรือ CMO โดยนายสุระ คณิตทวีกุล ซึ่งเป็นการได้มาเมื่อวันที่ 11 มกราคม 2566 จำนวนหลักทรัพย์ที่ได้มา 6,298,200 หุ้น หรือคิดเป็น 2.2416% ของสิทธิออกเสียงทั้งหมดของกิจการ ส่งผลให้มีหลักทรัพย์ภายหลังการได้มาเพิ่มเป็น 16,287,600 หุ้น หรือคิดเป็น 5.797% ของสิทธิออกเสียงทั้งหมดของกิจการ ในราคา 5 บาท คิดเป็น 31.49 ล้านบาท
ทั้งนี้ การเข้าซื้อหุ้นดังกล่าวจะทำให้นายสุระ ซึ่งเป็นประธานเจ้าหน้าที่บริหาร และกรรมการ รวมทั้งเป็นผู้ถือหุ้นใหญ่บริษัท คอมเซเว่น จำกัด (มหาชน) หรือ COM7 ขึ้นเป็นผู้ถือหุ้นใหญ่อันดับ 3 ของ CMO
โครงสร้างผู้ถือหุ้นรายใหญ่ CMO
ที่มา : ตลท. (ภาพรวมข้อมูลผู้ถือหุ้น ณ วันที่ 11 ต.ค. 2565)